CELEX: 62009CN0002
Language: da
Date: 2009-01-06 00:00:00
Title: Sag C-2/09: Anmodning om præjudiciel afgørelse indgivet af Varhoven administrativen Sad (Bulgarien) den 6. januar 2009 — Peter Dimotrov Kalinchev mod Regionalna Mitnicheska Direktsia — Plovdiv

7.3.2009   
            
            
               DA
            
            
               Den Europæiske Unions Tidende
            
            
               C 55/19
            
         Anmodning om præjudiciel afgørelse indgivet af Varhoven administrativen Sad (Bulgarien) den 6. januar 2009 — Peter Dimotrov Kalinchev mod Regionalna Mitnicheska Direktsia — Plovdiv
   (Sag C-2/09)
   (2009/C 55/31)
   Processprog: bulgarsk
   Den forelæggende ret
   Varhoven administrativen Sad
   Parter i hovedsagen
   
      Sagsøger: Peter Dimotrov Kalinchev
   
      Sagsøgt: Regionalna Mitnicheska Direktsia — Plovdiv
   Præjudicielle spørgsmål
   
               1.
            
            
               Giver artikel 3, stk. 3, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (1) medlemsstaterne mulighed for at fastsætte en lovgivning, hvorefter der opkræves punktafgifter af brugte motorkøretøjer ved disses indførsel på den pågældende medlemsstats område, når en sådan afgift ikke umiddelbart skal betales ved erhvervelse af et brugt motorkøretøj, der allerede befinder sig i landet, og med hensyn til hvilket der betales punktafgift ved den første indførsel på medlemsstatens område?
            
         
               2.
            
            
               Skal der ved udtrykket »lignende indenlandske varer« i artikel 90, stk. 1, EF, forstås:
               
                           a)
                        
                        
                           varer med oprindelse i den medlemsstat, der fastsætter bestemte indenlandske afgifter, eller
                        
                     
                           b)
                        
                        
                           varer, som uanset deres oprindelse allerede befinder sig på denne medlemsstats område?
                        
                     
         
               3.
            
            
               I betragtning af besvarelserne af de ovenstående spørgsmål: Skal artikel 25 EF og artikel 90, stk. 1, EF fortolkes som et forbud mod forskellige bestemmelser om opkrævning af punktafgifter af motorkøretøjer, som Republikken Bulgarien har fastsat i ZADS' artikel 30 og 40 i henhold til kriterier om køretøjernes fremstillingsår og kilometerstand?
            
         
      (1)  EFT L 76, s. 1.